Document ID: 32003R0355

32003R0355
L 053/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 355/2003 НА СЪВЕТА
от 20 февруари 2003 година
за разрешаване на добавката авиламицин в храни за животни
(текст от значение за ЕИП)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Директива 70/524/EИО на Съвета от 23 ноември 1970 г. относно добавките при храненето на животни (1), и по-специално член 9 от нея,
като има предвид, че:
(1)
Член 2, буква aaa) от Директива 70/524/EИО изисква разрешенията за антибиотици да бъдат обвързани с лицето, отговорно за пускането им в обращение.
(2)
Член 9 от посочената директива предвижда, че вещество, обвързано с лицето, отговорно за пускането му в обращение, може да получи разрешение за срок от 10 години, ако са изпълнени всички условия, определени в член 3a от същата директива.
(3)
Оценката на досието, предоставено във връзка с антибиотичния препарат, описан в приложението към настоящия регламент, показва че условията на член 3a от посочената директива, са изпълнени и следователно продуктът може да бъде включен в глава I от списъка на разрешените добавки в храни за животни съгласно член 9у, буква б) от директивата. Този списък посочва добавките, разрешени за срок от 10 години.
(4)
Съобщението на Комисията от юли 2001 г. за Стратегия на Общността срещу антимикробната устойчивост определя елементите за ефективна политика срещу антимикробната устойчивост. Един от тези елементи е забраната за използване на антибиотици за засилване на растежа в храни за животни от 1 януари 2006 г.
(5)
Комисията представи предложение за регламент на Европейския парламент и Съвета относно добавките за употреба при храненето на животни, което предвижда постепенното прекратяване на употребата на антибиотици за засилване на растежа. При първото четене на предложението Европейският парламент подкрепи постепенното прекратяване. Съветът постигна политическо споразумение през декември 2002 г. с оглед приемането на обща позиция, предвиждаща прекратяване на употребата на антибиотици за засилване на растежа от 1 януари 2006 г. Продължителността на разрешението, предвидена в настоящия регламент, вероятно ще бъде значително намалена вследствие приемането на новия регламент, регулиращ употребата на добавки при храненето на животни.
(6)
В отсъствието на положително становище на Постоянния комитет по хранителната верига и здравето на животните, Комисията не успя да приеме разпоредбите, които предвиждаше съгласно процедурата, установена в член 23 от посочената директива,
ПРИЕ НАСТОЯЩИЯ РЕГЛАМЕНТ:
Член 1
Добавката авиламицин, принадлежаща към групата антибиотици, изброени в приложението, се разрешава за употреба като добавка при храненето на животни при условията, определени в приложението.
Член 2
Настоящият регламент влиза в сила на деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 февруари 2003 година.

Labels: 0
17
6